Fjorden har innløp mellom Oksneset like ved Guvåg i vest og Hellfjordklubben i øst. I den ytre delen av fjorden ligger øyene Storøya, Ramnøya, Torskøya og Slåttøya midt i fjorden. Lenger inne ligger øyene Reinøyen og Teistøya. Vestpolløya er ei halvøy nesten innerst i fjorden. Den strekker seg nordøstover fra vestsiden, og vest for halvøya ligger fjordarmen Vestpollen. Herfra strekker Hellfjorden seg en halv kilometer lenger nord til enden av fjorden.